Svjetska zdravstvena organizacija upozorava da se 'milijarde ljudi debljaju'
Istraživanje je pokazalo da čak i mali gubitak težine može utjecati na zdravlje. Niži krvni tlak te smanjeni kolesterol su samo od neki
Već neko vrijeme primjetan je globalni trend gojaznosti, čak i u zemljama sa niskim i srednjim primanjima. Svjetska zdravstvena organizacija kaže da se milijarde ljudi debljaju. Do 2015. godine, ova organizacija predvidja da će oko dvije i pol milijarde ljudi biti gojazne, a oko 700 milijuna njih bili bi ekstremno debeli. Čest problem je i gubljenje te ponovno dobivanje kilograma. Istraživanja u Sjedinjenim Državama pokazuju da najbolji način da se izgubi kilograme i da se ta težina održi jest da se radi sa nekim tko vas motivira. Amerikanci to nazivaju rezervna guma – onaj pojas suvišnog sala koje se najčešće gomila oko srednjeg dijela tijela. Neovisno o tome gdje se nalazi – oko struka, na stražnjici ili drugdje – vrlo ga je teško izgubiti jednom kad se natalozi na našem tijelu. Robert Sanders borio se sa tim problemom godinama, bez stvarnog uspjeha: "Pokušao sam nekoliko različitih dijeta, i uvijek bih uspio izgubiti kilograme. No, uvijek bih ih ponovno dobio – i to ne samo ono što sam izgubio nego i dodatnih 3, ili 5 pa i 10 kilograma." Sanders je jedan od 1 600 ljudi uključenih u istraživanje koje su provela četiri klinička centra u Sjedinjenim Državama. Rezultati tog istraživanja objavljeni su u časopisu Journal of the American Medical Association. Autorica studije, doktorica Laura Svetkey sa Medicinskog centra pri sveučilištu Duke, i njene kolege analizirali su načine na koje bi se moglo pomoći Sandersu i milijunima ljudi poput njega da, nakon što jednom izgube suvišne kilograme, očuvaju tu težinu. Naglasak je bio, objašnjava ona, na unašanju promjena u način života koje bi bile održive. Neke od tih promjena uključuju nutricionističko prosvjećivanje, dakle najbolji način da se smanji unos kalorija i da se smanje porcije – te uključivanje tjelovježbe u dnevnu rutinu. Neki sudionici istraživanja morali su nadgledati sami sebe, dok su drugi ubacivali svoje informacije na interaktivne web stranice, a treca se grupa sastajala sa savjetnicima. "Nakon dvije i pol godine ovakvog nadgledanja, oko 70 posto sudionika težilo je manje nego na samom početku studije, a taj je postotak bio i veći u onoj grupi koja se osobno sastajala sa savjetnicima." Robert Sanders bio je u toj trećoj grupi, i kaže da mu je sastajanje sa savjetnikom bila velika motivacija, te da se osjećao kao da netko navija za njega. Studija je takodjer zaključila da je ukupni gubitak težine bio mali, bez obzira na naputke koje su sudionici dobili. No, stručnjaci kažu da su uspješni sudionici bili oni koji su se stalno vraćali osnovnim principima. Promjenite stil života. Nemojte ići na dijetu. Ovo je istraživanje pokazalo da čak i mali gubitak težine može utjecati na zdravlje. Niži krvni tlak te smanjeni kolesterol su samo od nekih čimbenika koji mogu pomoći u spriječavanju srčanih bolesti, dijabetesa i raka.